கேள்வி: பட்டா - யு டி ஆர் பட்டா (UDR – Updating Data Registry) குறித்து விரிவாக சொல்லுங்கள்.
பதில்: நில ஆவணங்கள் கணினி மயமாவதற்கு முன்னர், 1979 முதல் 1989ம் ஆண்டு வரை தமிழக நில அளவைத்துறையினர் மற்றும் வருவாய்த் துறையினர் இணைந்து, தமிழகம் முழுவதும் (நத்தம் நிலம் தவிர) அனைத்து நிலங்களையும் கள விசாரணை மூலம் மறுபடியும் அளந்து, (Updating Data Registry)[https://tnlandsurvey.tn.gov.in/index.php/Home/policynote_2019 TAMILNADU SURVEY POLICY NOTES 2019-2020] அப்பதிவுகளை கணினியில் சேர்த்தனர்.
கேள்வி: பட்டா - கையேடு பட்டா (Manual Patta) குறித்து விரிவாக சொல்லுங்கள்.
பதில்: தற்போது நடைபெறும் நில உடைமைச் சொத்து பரிவர்த்தனைகளுக்கான பட்டா பெயர் மாற்றங்கள் புல எண், உட்பிரிவுகள் பெரும்பாலும் கையேடு (Manual) பட்டா மூலம் நடைபெறுகிறது. பெயரை சேர்த்தல், பெயரை மாற்றுதல், பட்டாவில் புல எண், உட் பிரிவு செய்தல் போன்ற வேலைகள் வருவாய் வட்டம் அலுவலகத்தின் நில அளவைப் பிரிவில் மூலம் நடைபெறுகிறது.
கேள்வி: பட்டா - தோராயப் பட்டா என்பது என்ன?
பதில்: பொதுவாக நத்தம் நிலம் மட்டும் தோராய பட்டா மற்றும் தூய பட்டாக்கள் வருவாய்த் துறையால் வழங்கப்பட்டது. தோராய பட்டா என்பது நத்தம் நிலம் உள்ள ஏரி, குளம், வீடு, தெரு என பிரித்து வரைபடம் உருவாக்கி, புதிய சர்வே எண்களை கொடுத்து நத்தம் நில வரித் திட்ட பட்டாக்களை அதில் குடியிருந்தவர்களுக்கு வழங்கப்பட்டது. இது ஒரு தற்காலிகமானது மற்றும் ''தோராயப் பட்டா'' என்றும் அழைக்கப்படுகிறது.
கேள்வி: பட்டா - தூய பட்டா குறித்து விரிவாக சொல்லுங்கள்.
பதில்: தோராயப் பட்டாவில் உள்ள தவறுகளை முழுமையாகக் களைந்து வழங்கப்படும் பட்டா ''தூய பட்டா'' ஆகும். தூய பட்டா ஆவணத்தின் பின்பக்கத்தில் நிலத்தின் வரைபடம் அளவுகளுடன் இருக்கும். நத்தம் நிலம் பொதுமக்களுக்கு பட்டா வழங்கும் காரணம், வரி விதிக்கப்படாமல் பொதுமக்கள் அனுபவிக்கும் நிலத்தை வரிவிதிப்புக்குள் கொண்டு வரவும், சாலை, குளம் ,பாதை இடங்களை ஆவணப்படுத்தி ஆக்கிரமிப்புகளுக்கு இடம் கொடா வண்ணம் தடுக்கவும், நத்தம் நிலவரி திட்டத்தினை செயல்படுத்தபடும்போது துணை செயல்களுக்காக பொதுமக்களுக்கு தூய பட்டா வழங்கபடுகிறது.
கேள்வி: பட்டா - நில ஒப்படை பட்டா பற்றி நீங்கள் என்ன அறிந்துள்ளீர்கள்?
பதில்: நிலமற்ற பிற்படுத்தப்பட்ட ஏழை மக்கள், முன்னாள் இராணுவ வீரர்கள், அரவாணிகள் போன்றோருக்கு வீட்டு மனை அல்லது வேளாண்மை நிலங்களை அரசு இலவசமாக வழங்குவது ''நில ஒப்படை பட்டா'' ஆகும். இவ்வாறு வழங்கப்படும் பட்டா நிலத்தை குறிப்பிட்ட ஆண்டுகள் வரை பிறருக்கு விற்க கூடாது என்ற நிபந்தனை உண்டு.
கேள்வி: பட்டா - 2சி பட்டா குறித்து விரிவாக சொல்லுங்கள்.
பதில்: கிராம கணக்குகள் 2ம் நம்பர் புத்தகம், “C” பதிவேட்டிலிருந்து வழங்கப்படும் பட்டா 2C பட்டா ஆகும். அரசு நிலத்தில் இருக்கும் பழம் தரும் மரங்களை அனுபவித்து, பராமரித்து கொள்ள, மேற்படி மரங்களுக்கு உரிமையளித்து கொடுக்கப்படும் பட்டா 2C பட்டா அல்லது மரப்பட்டா ஆகும்.
கேள்வி: பட்டா - தனி பட்டா பற்றி தகவல் சொல்.
பதில்: தனி பட்டா என்பது தனி நபர் ஒருவர் பெயரில் இருக்கும். தனி பட்டாவில் நிலத்தின் சர்வே எண், சர்வே உட்பிரிவு செய்யப்பட்டிருக்கும். புல எண் வரைபடத்திலும் இவருடைய நிலத்துக்கு உட்பிரிவு வரைபடம் வரையப்பட்டு இருக்கும். தனிபட்டாவில் பெயர், நில அளவு, புல எண் உட்பிரிவு, நில அளவை புத்தகத்தில் (Field Measurement Book (FMB)[https://vakilsearch.com/blog/field-measurement-book-fmb/#:~:text=The%20purpose%20of%20the%20FMB,The%20owner%20owns%20the%20subdivisions. What is Field Measurement Book (FMB)?] உட்பிரிவு கொண்டிருக்கும்.